Το RememBear είναι ένας από τους πιο ασφαλείς διαχειριστές κωδικών πρόσβασης στην αγορά σήμερα. Χρησιμοποιεί διατερματική κρυπτογράφηση 256-bit AES για να διατηρήσει τα δεδομένα των χρηστών εντελώς ασφαλή στους διακομιστές του RememBear.
Το RememBear χρησιμοποιεί επίσης πληθώρα πρωτοκόλλων ασφαλείας υψηλής τεχνολογίας για την προστασία δεδομένων, συμπεριλαμβανομένου συστήματος διαχείρισης κλειδιών διακομιστή, ασφαλούς πρωτοκόλλου απομακρυσμένου κωδικού πρόσβασης και ασφάλειας σε επίπεδο μεταφοράς.
Οι διαχειριστές κωδικών πρόσβασης παραβιάζονται συχνότερα λόγω σφάλματος του χρήστη, γι ‘αυτό το λόγο  Το RememBear παρέχει στους χρήστες διαφορετικά εργαλεία, ώστε να διατηρήσουν το αρχείο τους ασφαλές.
Κάθε αντίγραφο του RememBear δημιουργεί αυτόματα ένα New Device Key, το οποίο δεν αποστέλλεται ποτέ στους διακομιστές του RememBear. Ακόμα κι αν ένας χάκερ καταφέρει να κλέψει τον κύριο κωδικό πρόσβασης, δεν θα μπορέσει να συνδεθεί στον λογαριασμό σου χωρίς φυσική πρόσβαση στη συσκευή σου.
Η mobile εφαρμογή του RememBear προστατεύεται επίσης με βιομετρική αναγνώριση —αυτό σημαίνει ότι δεν μπορείς να συνδεθείς σε μια φορητή συσκευή χωρίς δακτυλικό αποτύπωμα ή σάρωση προσώπου.
Φυσικά, παραμένει εξαιρετικά σημαντικό να έχεις έναν περίπλοκο κύριο κωδικό πρόσβασης, σε περίπτωση που η συσκευή σου κλαπεί. Κανείς δεν θέλει να παραβιαστεί ολόκληρο το αρχείο με τους κωδικούς του, επειδή επέλεξε για κύριο κωδικό πρόσβασης το password123.